**ការសម្ភាសរបស់អ៊ុំស្រី ចន យ៉េន**

ក. អ្នកធ្វើការសំភាសន៏ឈ្មោះ ហេង សុជីវី ខ. អ្នកត្រូវគេសំភាសន៏ឈ្មោះ ចន យ៉េន

ក៖ ចាស!ជាដំបូងសូមជុំរាបសួរអ៊ុំ!

ខ៖ ចាស!ហីសៗៗ(គាត់កំពុងតែបានសោចសប្បាយចិត្ត)

ក៖ ចាសអ៊ុំខ្ញុំមកថ្ងៃនេះខ្ញុំមានឧកាសមែនទែនដែលបានមកសំភាសន៏អ៊ុំស្រីផ្ទាល់ហើយខ្ញុំមកពីខាងគំរោងខាងសាលារៀនរបស់ខាងសាលានៅខាងសហរដ្ឋអាមេរិច ហើយខាងសាលានេះមានគំរោងមួយដើម្បីនឹងធ្វើការសំភាសន៏របស់ប្រជាជនកម្ពុជាអំពីជីវៈប្រវត្តិរបស់គាត់នឹងបទពិសោធន៏ជីវិតរបស់គាត់ហើយនឹងក្រុមគ្រួសាររបស់គាត់ផងដែរហើយ ការសំភាសន៏មួយនេះនឹងត្រូវបានធ្វើឡើងនៅក្នុងថ្ងៃនេះតែម្តងគឺនៅក្នុងថ្ងៃទី៩នៅក្នុងខែ៦នៅក្នុងឆ្នាំ២០១៨ ហើយអឺខ្ញុំមានឧកាសដើម្បីនឹងធ្វើការសំភាសន៏ដល់អ៊ុំផ្ទាល់ដូចនេះតើអ៊ុំអនុញ្ញាតដើម្បីនឹងអោយខ្ញុំធ្វើការសំភាសន៏ដល់អ៊ុំដែរឬទេ?

ខ៖ មានអីហីសៗៗ

ក៖ ចាស!ចឹងជាដំបូងនឹងអ៊ុំមានឈ្មោះអ្វីដែរអ៊ុំ?

ខ៖ ខ្ញុំមានឈ្មោះថា ចន យ៉េន ។

ក៖ ចាស !ចឹងឈ្មោះរបស់អ៊ុំមានឈ្មោះថា អ៊ុំ ចន យ៉េន ហើយអ៊ុំមានឈ្មោះហៅក្រៅដែរឬទេ?

ខ៖ អត់មានទេ។

ក៖ ហើយចុះឈ្មោះរបស់អ៊ុំនៅក្នុងអត្តសញ្ញាប័ណ្ឌអ៊ុំមានឈ្មោះអ្វីដែរ?

ខ៖ ខ្ញុំមានឈ្មោះចឹងតែម្តង ដែលឪពុករបស់ខ្ញុំនឹងគាត់មានឈ្មោះថា ចន ហើយខ្ញុំមានឈ្មោះថា យ៉េន នឹងឯង។

ក៖ ចាស!ចឹងឈ្មោះពេញរបស់អ៊ុំដែលមាននៅក្នុងអត្តសញ្ញាប័ណ្ឌនឹងមានឈ្មោះចឹងតែម្តង?

ខ៖ នឹងហើយ ។

ក៖ ហើយឈ្មោះមួយនឹងតើឪពុកម្តាយរបស់អ៊ុំគាត់ជាអ្នកដាក់អោយឬក៏យ៉ាងណាដែរ?

ខ៖ ចាស!ឈ្មោះរបស់ខ្ញុំនឹងគឺឪពុកម្តាយរបស់ខ្ញុំគាត់ជាអ្នកដាក់អោយខ្ញុំនឹងតែម្តង។

ក៖ហើយតើឈ្មោះនេះមានអត្តន័យយ៉ាងម៉េចដែរអ៊ុំ?

ខ៖ ដឹងអីខ្ញុំមិនបានដឹងដែរអំពីវាពេលនឹងគាត់ជាអ្នកដាក់អោយចឹងហើយនឹងហាហា

ក៖ ចាស!ឮអ៊ុំហើយចឹងតើអ៊ុំមានស្រុកកំណើតនៅឯណាដែរអ៊ុំ?

ខ៖ អ៊ុំមានស្រុកកំណើតនៅទីនឹងតែម្តងនៅនឹងម៉ង់។

ក៖ តើនៅក្នុងភូមិនឹងឃុំអ្វីដែរ?

ខ៖ នៅក្នុងភូមិ ខ្ពប ឃុំ ខ្ពប នៅក្នុងស្រុក កោះឧញ្ញាតីយើងននឹង។

ក៖ ចាស!ហើយចុះអ៊ុំមានអាយុប៉ុន្នានហើយសព្វថ្ងៃនឹង?

ខ៖ ខ្ញុំមានអាយុ៥២ឆ្នាំទៅ៥៣ឆ្នាំហើយ។

ក៖ ចាស!ហើយទៅអ៊ុំមានបានចាំថ្ងៃខែឆ្នាំកំណើតរបស់ខ្លួនដែរឬទេ?

ខ៖ អត់ទេហាហាមិនបាននឹងចាំទេទាល់តែនៅក្នុងអត្តសញ្ញាប័ណ្ឌរបស់ខ្ញុំឯនោះបានមានហីស។

ក៖ ចាស!ហើយចឹងខ្ញុំអាចសូមមើលនឹងថតអត្តសញ្ញាប័ណ្ឌរបស់អ៊ុំបានដែរឬទេ?

ខ៖ អូ!អត្តសញ្ញាប័ណ្ឌមួយនឹងកូនវាយកទៅណាបាត់ហើយនឹង

ក៖ ចាស!!

ខ៖ វាពេលនឹងយកទៅទាំងសំបុត្រនឹងសៀរភៅគ្រួសារ នេ មានទាំងសំបុត្រកំណើតរបស់វានឹងតែម្តងវាបានយកទៅ ព្រោះអីកាលនឹងវាធ្វើជាទាហានឯនោះដល់ពេលចឹងទៅគេថាធ្វើការដំឡើងសក័អោយទៅវាចឹងហើយវាត្រូវការឯសារចឹងវាក៏យកទៅទាំងអត្តសញ្ញាប័ណ្ឌរបស់ខ្ញុំទៅនឹងព្រមទាំងសៀវភៅគ្រួសារដែលទៅបាត់នៅនឹងទៅ។

ក៖ ចាស!ហើយចុះអ៊ុំមានស្រុកកំណើតពីមុនមកនឹងនៅឯណាដែរ?

ខ៖ អត់មានទេនៅឯនឹងផ្ទាល់តែម្តងគឺមានទីលំនៅនៅស្រុននឹងម៉ង់។

ក៖ ចឹងអ៊ុំមានទីតាំងកំណើតនៅនឹងតែម្តង?

ខ៖ ចាស!!

ក៖ ហើយចុះឪពុកម្តាយរបស់អ៊ុំនឹងតើពួកគាត់មានឈ្មោះអ្វីខ្លះដែរ?

ខ៖ ឪពុករបស់ខ្ញុំនឹងគាត់មានឈ្មោះថា ចន ហើយម្តារបស់ខ្ញុំនឹងក៏មានឈ្មោះថា យ៉ន។

ក៖ ហើយចុះឈ្មោះពេញរបស់ពួកគាត់ទាំង២នាក់មានឈ្មោះអ្វីដែរ?

ខ៖ ចឹងឯឈ្មោះពេញនឹងគ្មានឈ្មោះឯណា២ទេមានឈ្មោះតែមួយៗនឹង។

ក៖ តែឈ្មោះដែលពេញហើយវាជាផ្លូវការណាអ៊ុំមានឈ្មោះនាមត្រកូលនឹងឈ្មោះរស់គាត់។

ខ៖ អូ! ឈ្មោះនាមត្រកូលរបស់គាត់អី?

ក៖ ចាស!!

ខ៖ ម៉ែខ្ញុំនឹងគាត់មានឈ្មោះនាមត្រកូលរបស់គាត់គឺមានឈ្មោះថាហម ចឹងឈ្មោះគាត់ពេញគឺឈ្មោះ ហម យ៉ន ហើយឯចំណែកម្តាយរបស់ខ្ញុំវិញនឹងគាត់មាននាមត្រកូលថា ឯក ចឹងទៅជាឈ្មោះពេញនឹងគឺ ឯក យ៉ន។

ក៖ ចាស !ហើយអឺ ចឹងសព្វថ្ងៃនឹងអ៊ុំមានក្រុមគ្រួសារហើយ?

ខ៖ មានហើយ

ក៖ ចឹងអ៊ុំមានក្រុមគ្រួសារនឹងចឹងតើអ៊ុំមានកូនបានប៉ុន្នាននាក់ដែរ?

ខ៖ ខ្ញុំមានកូនដល់ទៅ៥នាក់។

ក៖ ចាស!ចឹងតើពួកគាត់មានឈ្មោះអ្វីខ្លះទៅអ៊ុំ?

ខ៖ កូនមួយនោះនឹងវាជាកូនបងគេឈ្មោះសុខ លី ហើយសុខ លីហើយទៅ កូនមួយទៀតនឹងគឺ សុខ ឡេង ហើយ សុខ លាង សុខ ខេង សុខ ឃៀង។

ក៖ ចាស !ហើយទៅគាត់ប្រុសប៉ុន្នាននាក់ហើយស្រីប៉ុន្នាននាក់ដែរ?

ខ៖ ប្រុសមាន៤ស្រីមានតែ១។

ក៖ ហើយពួកគាត់បានរៀបអាពាហ៏ពិពាហ៏នឹងបានប៉ុន្នានក្រុមគ្រួសារហើយ?

ខ៖ គេមានគ្រួសារអស់ហើយឥឡូវនឹងនៅមានតែកូន២នាក់ទេដែលមិនទាន់មានក្រុមគ្រួសារនៅកូនប្រុសៗនឹង២នាក់នឹង។

ក៖ ចាស!ហើយអ៊ុំអឺ អ៊ុំមានបងនឹងប្អូននៅខាងក្រៅប្រទេសដែរឬទេ?

ខ៖ អត់មានទេ អត់មានផង។

ក៖ ហើយចុះអ៊ុំមានការសិក្សាដល់កំរិតណាដែរអ៊ុំ?

ខ៖ ខ្ញុំនឹងនិយាយទៅនឹងខ្ញុំបានររៀននៅថ្នាក់ទី៤បានត្រឹមនឹងកាលជំនាន់នឹងកាលពីជំនាន

ពពត។

ក៖ អូអ៊ុំបានរៀនត្រឹមថ្នាក់ទី៤ ចឹងកាលសម័យនឹងតើគេបានរៀនដល់កំរិតណាដែលបើប្រៀបធៀបនឹងសម័យនេះ?

ខ៖ អត់បានដឹងទេ ព្រោះកាលនឹងអ៊ុំរៀននឹងវាបានគួរសមដែរនឹងវាមិនទៅដល់ថ្នាក់វាល្ងង់ពេកហីសៗ

ក៖ ចឹងអ៊ុំអាចនឹងធ្វើការសរសេរនឹងអានបាន?

ខ៖ អ៊ុំអាចធ្វើការសរសេរនឹងធ្វើការអានបានចាស។

ក៖ ចាស!ចឹងអ៊ុំបានចេះបានប៉ុន្នានភាសាដែរ?

ខ៖ អ៊ុំចេះតែភាសាខ្មែរយើងនឹងហាហាហា

ក៖ ហើយទៅកាលនឹងអ៊ុំបានរៀននៅក្នុងសាលាណាដែរ?

ខ៖ រៀននៅក្នុងសាលាវត្តយើងនឹងវត្តនៅកោះ។

ក៖ វត្តកោះតើអ៊ុំមានបានចាំឈ្មោះរបស់ពួកគាត់ដែរឬទេ?

ខ៖ វត្តនឹងមានឈ្មោះថាវត្តក្បាលកោះ។

ក៖ ចាស!ហើយបន្ទាប់មកអឺតើអ៊ុំបានសិក្សានឹងបានរៀនត្រឹមថ្នាក់ទី៤ហើយអ៊ុំបានឈប់រៀនតែម្តង?

ខ៖ ចាស!ឈប់ទៅបើមានឯណាកាលនឹងក្រុមគ្រួសារនឹងម៉ែរបស់ខ្ញុំនឹងកាលនឹងជាមួយនឹងឪពុករបស់ខ្ញុំនឹងពេលនឹងវាអត់មានកូនចៅឯណាទៀតពេលនឹងមានតែខ្ញុំនឹងវាធំជាងគេដែលត្រូវទៅរកស៊ីសំរាប់ប្អូនៗ៣នាក់នឹងដើម្បីអោយវាបានទៅរៀនណ៎ទៅបានហើយវាបានបែកទៅមានក្រុមគ្រួសារទៅអីចឹងទៅ ហើយពេលនឹងមានតែខ្ញុំនឹងទេដែលមានវ័យធំជាងគេ។

ក៖ ចាស!ចឹងមូលហេតុដោយសារតែប៉ុណ្ណឹងទេណ៎អ៊ុំណ៎បានធ្វើអោយអ៊ុំឈប់រៀន?

ខ៖ ចាសនឹងហើយបាន បានជាអ៊ុំវាមិនបានរៀនបានជ្រៅជ្រះនឹងគេ គេកាលនឹងម៉ែឪពុករបស់ខ្ញុំកាលនឹងគឺគាត់វាក្រចឹងហើយកាលនឹងពួកគាត់នឹងគ្មានអ្វីដើម្បីនឹងតស៊ូអោយកូនបានរៀននោះទេដើម្បីនឹងធ្វើការរៀនបន្តទៅទៀតនោះទេ គាត់បានស្តាយដែលតើថាពេលនឹងខ្ញុំនឹងវារៀនទៅនឹងវារាងប្រាជ្ញ ហើយពេលនឹងដ៏ពេលដែលគាត់អត់ចឹងទៅហើយពេលនឹងឪពុករបស់ខ្ញុំនឹងគាត់ឈឺចឹងហើយពេលនឹងគឺគាត់មានជំងឺឈឺនឹងគឺជំងឺរបែងផង។

ក៖ ចាស!ហើយទៅចឹងកាលនឹងតើអ៊ុំបានចាប់អារម្មណ៏ទៅលើដែលពេលនឹងអ៊ុំនឹងគិតថាកាលនឹងធ្វើអោយអ៊ុំមានចំណាប់អារម្មណ៏ចង់រៀនហើយធ្វើអោយអ៊ុំចង់ចាំមកដល់សព្វថ្ងៃនឹង?

ខ៖ កាលនឹងដូចជាគ្មានបានជាគិតគូរអីប៉ុន្នាននោះទេកាលនឹងនិយាយអោយត្រង់ទៅ និយាយទៅនឹងយើងនឹងដូចថាពេលនឹងវាក្រវាអត់ចឹងណា ចឹងហើយក៏មិនបាននឹងចាប់អារម្មណ៏នឹងមុខវិជ្ជាអ្វីទេ។

ក៖ ចាស!!

ខ៖ ហើយក៏គ្រាន់តែរៀនបានតែមួយចេះៗទៅ។

ក៖ ចាស!ហើយសព្វថ្ងៃនឹងតើអ៊ុំមានមុខរបរជាអ្វីដែរ?

ខ៖ ខ្ញុំនឹងធ្វើការងារត្បាញរវៃនឹង ។

ក៖ ជាអ្នកខាលសូត្រ​ណ៎អ៊ុំណ៎?

ខ៖ ចាស!!

ក៖ ហើយអឺ ចឹងការងារមួយនឹងអ៊ុំបានធ្វើបានប៉ុន្នានឆ្នាំហើយដូចថាអ៊ុំបានមានបទពិសោធន៏ធ្វើជាមួយនឹងវានឹងបានប៉ុន្នានឆ្នាំហើយអ៊ុំ?

ខ៖ ការងារមួយនឹងខ្ញុំបានធ្វើយូរមកហើយដូចថាកាលនឹងខ្ញុំបានធ្វើតាំងពីខ្ញុំមានអាយុបាន១៤ឆ្នាំហើយឥឡូវនឹងខ្ញុំមានអាយុបានជាង៣០ហើយ។

ក៖ ចាស!ចឹងអ៊ុំមានបទពិសោធន៏ច្រើនឆ្នាំមកហើយចឹង។

ខ៖ ចាសៗ

ក៖ ចាស!!

ខ៖ ព្រោះអីកាលនឹងយើងគ្មានមុខរបរអីគ្មានការងារអ្វីចឹងក៏ចេះតែធ្វើទៅធ្វើមុខរបរនឹងទៅតែឥឡូវនឹងវាបានគ្រាន់ជារីកចំរើនជាងមុនមកបន្តិចដែរព្រោះអីរបស់របរនឹងវារាងថោកនៅនឹងចឹងទៅ ហើយដល់នេះចឹងទៅខ្ញុំបានធ្វើខ្លួនឯងហើយខ្ញុំបានទិញមកទុក ហើយយើងមានដើមទុកចឹងហើយក៏យើងចេះតែធ្វើខ្លួនឯងចឹងតិចតួចចឹងទៅ រួចយើងបានយកទៅលក់ខ្លួនឯងចឹងទៅបានជាយើងវារាងគ្រាន់បើជាងយើងបានយកវាទៅលក់អោយពួកឈ្មួញកណ្តាល។

ក៖ ចាស!ចឹងអ៊ុំសព្វថ្ងៃនឹងអ៊ុំបានទិញមកពីណាដែរ?

ខ៖ ចាស?

ក៖ អឺវត្ថុធាតុដើមទាំងអស់នឹងអ៊ុំមានបានទិញមកពីណាដែរ?

ខ៖ ខ្ញុំបានទិញមកពីភ្នំពេញនឹងឯង។ព្រោះអីវាក្រនឹងវាបានឆ្អែកឆ្អន់ហើយតាំងពីមុនមកនឹងនិយាយតាមត្រង់ទៅបើនិយាយអំពីរដ្ឋកម្ពុជាវិញកូនខ្ចីផងនឹងគេបានទៅចាប់ធ្វើទាហានឡើងប្រផាតប្រផីន ដូចជាប្តីខ្ញុំនឹងគេចាប់ទៅហើយពេលនឹងមិនបាននឹងដេកលើផ្ទះបានស្រួលនោះទេ បានដេកតែនៅលើទរទឹកព្រោះអីខ្លាចគេចាប់ទៅធ្វើជាទាហាននោះហីសៗ វាមិនបានស្រួលនោះទេបានទឹមតែបានមកឥឡូវនោះទេ។

ក៖ ចាស!ហើយទៅអ៊ុំដូចថាអ៊ុំបានរៀបការជាមួយនឹងលោកពូនឹងបានប៉ុន្នានឆ្នាំហើយ?

ខ៖ ចាស?

ក៖ ដូចថាអ៊ុំបានរៀបការជាមួយនឹងលោកពូបានប៉ុន្នានឆ្នាំហើយ?

ខ៖ ខ្ញុំ ខ្ញុំបានការនឹងតាំងពីនៅក្នុងឆ្នាំ១៩៨១។

ក៖​ ចាស !ហើយកាលនឹងអ៊ុំបានស្រលាញ់គ្នាជាមួយនឹងលោកពូឬក៏អ៊ុំដោយសារតែឪពុកម្តាយពួកគាត់បាននឹងរៀបការអោយ?

ខ៖ ហីស! កាលនឹងឪពុកម្តាយរបស់ខ្ញុំនឹងគាត់គឺជាអ្នករៀបចំអោយចឹងព្រោះអីកាលនឹងគាត់នឹងនៅឯណានោះសោះពួកខ្ញុំនឹងមិនដែលបានស្គាល់គ្នាសោះតែម្តងហាហា មិនដូចជាក្មេងសព្វថ្ងៃនេះទេដែលគេបានទាក់ទងគ្នាចឹងទៅក៏បានការហាហាអត់ទេ ក្មេងសព្វថ្ងៃនឹងវាស្រួលវាស្រួលណាស់មិនចេះតែថានោះតែកាលខ្ញុំនោះនឹងខ្ញុំមិនដែលបានស្គាល់គ្នាសោះខ្ញុំមិនបានចេះតែថានោះទេ។

ក៖ ចាស!ហើយចុះកាលដែលអ៊ុំបានការនឹងនៅក្នុងសម័យក្រោយពពតឬក៏នៅមុនពពត?

ខ៖ កាលនឹងបានចប់សម័យពពតនឹងហើយបានចប់ហើយ។

ក៖ ចាស!បានចប់ហើយ។

ខ៖ នឹងហើយកាលនឹងយើងបានចប់នឹងមិននៅក្នុងសម័យឆ្នាំ១៩៧៨នឹង១៩៧៩អី?

ក៖ ចាស!នៅឆ្នាំ១៩៧៩។

ខ៖ ចាស!នឹងហើយកាលដែលខ្ញុំបានការនឹងនៅក្នុងឆ្នាំ១៩៨១។

ក៖ ហើយដល់ពេលចឹងអ៊ុំបានរៀបការជាមួយនឹងលោកពូនឹងតើគាត់មានឈ្មោះអ្វីដែរទៅអ៊ុំ?

ខ៖ គាត់មានឈ្មោះថា សយ។

ក៖ តើគាត់មានស្រុកកំណើតនៅឯណាដែរទៅ?

ខ៖ គាត់មានស្រុកកំណើតនឹងនៅក្នុងស្រុកឯព្រះវិហារសួគ៍ឯនោះ អីអាស្រឡុននៅវិហារសួគ៍ឯនោះនាងមិនស្គាល់ទេ។

ក៖ នៅឆ្ងាយពីទីនេះ?

ខ៖ នៅឆ្ងាយតើ។

ក៖ ហើយចឹងពេលដែលបានរៀបអាពាហ៏ពិពាហ៏នៅក្នុងសម័យជំនាន់នឹងតើគេធ្វើបែបណាដែលដូចជាខាងប្រុសគេមកចូលស្តីដណ្តឹងមុនហើយទៅបានជាគេរៀបការ?

ខ៖ នឹងហើយចាស

ក៖ ចឹងកាលនឹងវាមានលក្ខណៈបែបធម្មតា?

ខ៖ ចាស!!

ក៖ ហើយកាលនឹងវាមិនសូវជាខុសគ្នាទេនេសអ៊ុំ?

ខ៖ វាខុសគ្នាតែត្រង់ថាកាលពីមុននឹងភាគច្រើននឹងម៉ែឪគេជាអ្នករៀបចំអោយតែដល់ពេលឥឡូវនឹងក្មេងៗនឹងវាបានរៀបចំសំរាប់ខ្លួនរបស់វាទៅហើយនឹងបានជាអោយម្តាយឪរបស់វានឹងចឹងហាហាយើងមិនបានដឹងទេហាហាហា

ក៖ ចាសចឹងបន្ទាប់មកនឹងអ៊ុំមានបានដឹងទេថាអ៊ុំមានបងនឹងប្អូនដែលពួកគាត់បានស្លាប់នៅក្នុងសម័យពពតដែលឬទេអ៊ុំ?

ខ៖ អូខ្ញុំមានបងនឹងប្អូនដែលបានស្លាប់ទៅនឹងរហូតដល់ទៅ៣ទៅ៤នាក់ឯនោះបងប្អូនរបស់ខ្ញុំនឹងគេបានស្លាប់នឹងនោះកាលនៅក្នុងសម័យជំនាន់ពពតនឹងមានចំនួនដល់ទៅ៤នាក់ ។

ក៖ ចាស!!

ខ៖ មានបងប្អូនមួយនឹងគេបានធ្វើជាកម្មាធិបាល គេក៏យកគាត់ទៅវៃចោលអស់រលីង។

ក៖ ហើយកាលនឹងអ៊ុំមានអាយុប៉ុន្នានហើយកាលនឹង?

ខ៖ អូកាលនឹងខ្ញុំមានអាយុអឺកាលនៅក្នុងសម័យពពតនឹងខ្ញុំទឹមតែមានអាយុ១៣ឆ្នាំទៅ១៤ឆ្នាំនឹង។

ក៖ ចឹងកាលនឹងតើអ៊ុំមានបានទាន់ពួកគាត់ស្លាប់ដែលឬទេកាលនឹង?

ខ៖ ថីមិនដឹងកាលនឹងតែមិនបានដឹងថាគាត់នឹងស្លាប់នៅឯណា។

គ៖ ដឹងៗៗៗ

ខ៖ ដឹងថាគាត់នឹងបានស្លាប់តែមិនបានដឹងថាគេយកគាត់ទៅសំលាប់ចោលនៅឯណាព្រោះអីកាលនឹងគេបានត្រឹមតែមកជូនដំណឹងយើងថាគាត់បានគេយកទៅសំលាប់ហើយស្លាប់បាត់ទៅហើយ បើបានដឹងនឹងគឺមានបងមួយនឹងគាត់ស្លាប់នៅស្នែងលួសយើងនឹងព្រោះអីពេលនឹងគាត់មានជំងឺគ្រុនចាញ់។

ក៖ ចឹងមានន័យថាក្រៅពីនឹងពួកគាត់បានបាត់ដំណឹង?

ខ៖ នឹងហើយបានបាត់ដំណឹងសូត្រឈឹងមានបានមកផ្ទះមកសំបែងអីទេកាលនៅក្នុងសម័យជំនាន់អាពតនឹងនោះ។

ក៖ ចុះចឹងអ៊ុំមានចង់ប្រកាសស្វែងរកដំណឹងបាត់បងនឹងប្អូនដែរឬទេ?ឬក៏អ៊ុំគិតថាគាត់គ្មានជីវិតទេគឺគាត់បានអនិច្ចកម្មបាត់បង់ជីវិតបាត់ទៅហើយ?

ខ៖ វាពិបាកណា បើមានបងមួយនោះគេថាគាត់នៅឯណានោះទេនៅឯណានោះទេគេខ្លះទៅថាគាត់នៅឯស្រុកម៉ាឡេ ហើយខ្លះទៅថាគាត់ទៅនៅឯណាក៏បាត់ទៅ​តែខ្ញុំបាននឹកឃើញថាវាយូរហើយបើគាត់នឹងមានជីវិតនឹងគាត់នឹងធ្វើការស្វែងរកម្តាយឪពុករបស់គាត់ហើយតែវាយូរហើយគាត់មិនដែលបានមករកតែគាត់មិនដែលបានលឺថាមិនរកអីផងបើគាត់នៅរស់នឹងពិតជាគាត់នឹងធ្វើការស្វែងរកម៉ែឪពុករបស់គាត់ហើយមែនអត់ ជឿអត់? ខ្ញុំជឿថាចឹង។

ក៖ ចាស!ចឹងឪពុកម្តាយរបស់អ៊ុំនឹងតើគាត់នៅមានជីវិតដែលឬទេ?

ខ៖ គាត់ស្លាប់អស់ហើយ?

ក៖ ហើយកាលនឹងអ៊ុំមានដូចជាការបន្សុសទុកនូវដូចជារូបថតនឹងខោអាវអីសំរាប់ទុកជារបស់គាត់ដែរភ្លាប់មានដែរឬទេ?

ខ៖ ដូចជារូបថតអីនឹងធ្លាប់មានតើទេឥឡូវនឹងមិនដឹងបានយកទៅទុកនឹងបាត់ទៅណាអស់នោះទេ ពេលនឹងនៅមានរូបថតរបស់អ៊ុំខ្ញុំមួយនឹងដែលគាត់បានរៀនចប់ហើយនឹងណាកាលនឹងគាត់បានរៀនចប់តែម្តង ហើយពេលនឹងកាលដល់ជំនាន់ពពតនឹងគេថាអោយគាត់ទៅធ្វើស្អីទេដូចថាដល់ពេលមួយជំនាន់មកទៀតនឹងពួកវានឹងបានគៀលមនុស្សយកទៅសំលាប់ចោលអ្នកខ្លះទៅក៏បានរត់រួចខ្លះចឹងទោក៏ថាមិនបានចឹងរត់រួចកាលនឹងវាពិបាកណាស់ណា។ ខ្ញុំបានសោកស្តាយបងប្រុសមួយនាក់នឹងជាងគេព្រោះអីកាលនឹងគាត់បានរៀនចប់អស់ហើយកាលនៅជំនាន់មុននឹងគ្រាន់តែសញ្ញាប័ណ្ឌរបស់គាត់នឹងមានដល់ទៅ៣ទៅ៤ឯនោះ ហើយអាណិតគាត់ទៀតព្រោះអីកាលនឹងគាត់ស្លូត ហើយបើឥឡូវនឹងបើគាត់មានអាយុនឹងអាយុរបស់គាត់នឹងប្រហែលជាបាន៦០ជាងហើយ។

ក៖ ចុះអ៊ុំមានបានដឹងដែរឬទេថាគាត់បានរៀនខាងផ្នែកណាដែរ?

ខ៖ គាត់បានរៀនច្រើនណាស់និយាយទៅនឹងប៉ុន្តែកាលនឹងម្តាយឪខ្ញុំនឹងគាត់ក៏មិនមានដែលនឹងគាត់ជាអ្នកក្រទេប៉ុន្តែគាត់បានតស៊ូអោយកូនៗទាំងអស់នឹងបានរៀនសូត្រតៗគ្នាប៉ុន្នានកាលនឹងមានតែបងប្រុសរបស់ខ្ញុំមួយនឹងទេដែលគាត់បានតស៊ូរៀនរហូតបានដល់ចប់តែម្តងកាលនៅជំនាន់នោះនឹងដូចថាកាលនឹងគាត់បានរៀនឡើងអស់ថ្នាក់ហ៎ា។

ក៖ ចាស!ហើយនឹងកាលពីជំនាន់ពពតនឹងក្រុមគ្រួសាររបស់អ៊ុំកាលសម័យនឹងគេបានជំលៀសទៅណាដែរ?

ខ៖ ខ្ញុំកាលដែលពីជំនាន់ឆ្នាំ១៩៧០មកនឹងខ្ញុំបានទៅនៅក្នុងស្រុកឪពុករបស់ខ្ញុំដែលស្រុករបស់ឪពុកខ្ញុំនឹងកាលនឹងនោះស្រុករបស់គាត់នឹងគឺនៅស្រុកកំពុងចាម។

ក៖ ចាស!!

ខ៖ ហើយដល់ពេលបានមកនៅទីនេះនឹងគេមិនបានជំលៀសយើងនោះទេព្រោះអីគេថាយើងនឹងជាអ្នកស្រុកមូលឋានចឹងហើយគេមិនបានធ្វើការជំលៀសយើងនឹងទេ គេមិនអោយជំលៀសទៅណានោះទេកាលនឹងគេអោយយើងនៅតែក្នុងស្រុកនឹងរួចដល់រហូតមកនឹង។

ក៖ ចឹងចុះក្រុមគ្រួសាររបស់អ៊ុំពេលនឹងមិនបានបែកគ្នាទេគឺនៅជាមួយនឹងគ្នា?

ខ៖ អត់មានបានបែកគ្នាទេកាលនឹងនោះបើមានបែកដែលគឺមានតែកូនចៅរបស់គាត់ដែលបានទៅធ្វើជាទាហានទេកាលនឹងនោះប្រមាណជាតែ៣ទៅ៤នាក់នឹងពេលនឹងគេបានទៅធ្វើជាទាហានអាពតនោះ មិនមែនទៅធ្វើនឹងចិត្តឯឬស្ម័គ្រចិត្តចូលធ្វើជាទាហាននឹងនោះទេកាលនឹងនោះពេលដែលចូលទៅធ្វើជាទាហាននឹងពួកគេបានចាប់ចូលទេ។

ក៖ ហឺ!ចឹងគេមកបង្ខំយកទៅធ្វើ។

ខ៖ នឹងដូចជាវាមកបង្ខំយើងនឹងតែម៉ងអោយទៅចូលធ្វើជាទាហាននឹងនោះ អត់បានថានិយាយអោយយើងនឹងទៅចូលដោយស្មាគចិត្តនោះទេ។

ក៖ ចាស!

ខ៖ ដូចថាពេលដែលមានផ្ទះណាដែលមានកូនប្រុសនឹងគេអោយយកទៅធ្វើជាទាហាននឹងចាប់ចូលទៅធ្វើទាំងអស់ហើយកាលនឹងខ្ញុំទៅនៅឯស្រុកឪពុករបស់ខ្ញុំនោះទេកាលនឹងនោះដែលថាបងនឹងប្អូនរបស់ខ្ញុំដែលគេបានចូលទៅនឹងណាហើយមានបងនឹងប្អូនរបស់ខ្ញុំមួយនឹងគេបានចូលទៅនៅក្នុងជំនាន់អឺជំនាន់កាលនឹងគេអឺគេបានទំលាក់សម្តេចហ៎កាលនឹងមានបងមួយទៀតនឹង បងខ្ញុំមួយទៀតនឹងបើនិយាយទៅកាលនឹងគាត់កើតនៅក្នុងឆ្នាំខាលត្រូវជាអាយុបងលោកហ៊ុនសែនយើងនឹងទៀតព្រោះអីលោកហ៊ុន សែននឹងគាត់បានកើតនៅក្នុងឆ្នាំរោងចំណែកឯបងប្រុសរបស់ខ្ញុំនឹងគាត់បានកើតនៅក្នុងឆ្នាំខាលនឹងណា អានឹងគាត់បានចូលទៅធ្វើការបំរើនឹងតាំងពីកាលជំនាន់ឆ្នាំ១៩៧០ ដែលពេលនឹងគាត់បានចូលទៅក្នុងទាហានរំដោះនឹងកាលនឹងគាត់បានចូលធ្វើជាទាហានរំដោះអីគេនឹងសំរាប់បងប្រុសមួយនឹង ហើយបងប្រុស១នាក់នឹងក៏បានបាត់ដំណឹងសូត្រឈឹងគ្មានដែលបានឃើញអីនោះទេវា ចឹងមានន័យថាគាត់បានបាត់ហើយស្លាប់បាត់អស់ទៅហើយគ្មានបាននឹងនៅរស់ទៀតនោះទេ ហឺ។

ក៖ ចាស!ចឹងសោកស្តាយមែនទែន។

ខ៖ នឹងហើយហឺ

ក៖ ហើយកាលនឹងសំរាប់អ៊ុំវិញកាលនឹងគេបានប្រើអ៊ុំអោយធ្វើអ្វីខ្លះនៅក្នុងសម័យជំនាន់អាពត?

ខ៖ អូៗកាលនៅជំនាន់របស់ខ្ញុំនេះនឹងនេះកាលដែលខ្ញុំបាននៅក្នុងសម័យកុមារតូចៗនឹងហេសនេះ ពេលនោះខ្ញុំនឹងគេបានប្រើទៅកាប់ដីកាប់អីមករហូតមកនឹងពេលនោះនឹងហើយពេលនឹងខ្ញុំបាននឹងលើកចបមិននឹងរួចផងនឹងកាលនៅក្នុងសម័យជំនាន់អាពតនឹងនោះហហាហ។

ក៖ កាប់ដីនៅក្នុងម្តុំនឹងដែរឬ?

ខ៖ កាប់វាចេះតែដើរទៅនេះទៅនោះចឹងទៅកាលនឹងវាមិនបាននឹងភ្ជួរនោះទេវាចេះតែប្រើយើងនឹងអោយដើរទៅកាប់ទៅតាមនឹងទៅ វាចេះតែប្រើអោយតែមានការងារធ្វើចឹងទៅកាលនឹងនោះ។

ក៖ ចុះអ៊ុំមានបានចាំថាវានៅកន្លែងណាដែរឬទេនៅឯណាដែរអ៊ុំ?

ខ៖ ចាស?

ក៖ តើអ៊ុំបានជីកកាប់ដីនឹងប៉ុន្នានកន្លែងដែរហើយពេលនៅដល់ពេលបច្ចុប្បន្នយើងនឹង?

ខ៖ កាលនឹងបានកាប់ដីចំការនឹងបានទៅកាប់នៅគ្រប់កន្លែងនឹងកាលនឹងមិនមានផ្ទះឡើងស្អេកស្កាសចឹងពេកទេកាលនឹងមានផ្ទះគេនៅនឹងមានតែមួយៗនោះទេ។

ក៖ កាលនឹងអ៊ុំកាប់ដីនឹងសំរាប់នឹងធ្វើអ្វីដែរ?

ខ៖ វាសំរាប់ទុកដាំបន្លែដាំបន្លុកចឹងទៅកាលនឹងនោះវាចេះតែប្រើយើងនឹងទៅអោយតែមានការងារធ្វើចឹងទៅកាលនឹងវាប្រើអោយទៅដាក់ដាំពោត ដាក់ដាំដើមល្ពៅអីៗនឹងគ្រាប់បែបគ្រាប់យ៉ាងចឹង ហើយតែពេលដែលវាអោយយើងនឹងដាក់ដាំចឹងទៅវាក៏មានសំរាប់ទៅជញ្ជូនទៅនេះទៅនោះចឹងទៅយើងនឹងក៏វាមិនសូវបានទ្រាំនៅតែក្នុងនឹងដែលព្រោះអីវាបញ្ជូនយើងនឹងម្តងទៅធ្វើនៅនេះម្តងទៅធ្វើការងារនៅ​ឯនោះចឹងទៅ។

ក៖ អូកាលពិតទៅកាលសម័យកាលនោះវាលំបាកចឹងណាស់អ៊ុំ។

ខ៖ ហូស តែក្មេងសម័យឥឡូវពេលដែលនិយាយទៅនឹងវាមិនបានទៅជឿនោះទេវាមិនបានទៅជឿថាកាលនៅសម័យពពតនោះនឹងវាឆ្លងកាត់ការលំបាកយ៉ាងម៉េចខ្លះនោះទេ បើថាពេលដែលយើងនឹងនៅស្រុកយើងផងនឹងវាឡើងលំបាកប៉ុណ្ណឹងហើយនៅទំរាំតែគេខ្លះបានគេយកទៅជំលៀសអោយទៅធ្វើការងារនៅ​ឯស្រុកគេនោះនឹងវារឹតតែលំបាកវេទនាទៀតនោះ។

គ៖ កាលជំនាន់នឹងវាមិនទៅលំបាកចិត្តអីកាលនឹងនោះតែជំនាន់នឹងវាលំបាកចិត្តព្រោះអីគិតច្រើនពេកថានឹងទៅរកស៊ីស្អីនឹង។

ខ៖ អើកាលជំនាន់របស់ឯងនឹងវាមិនទៅលំបាកអីហើយពេលជំនាន់អញកើតនឹងវាលំបាកតែ​ឯងនឹងវាមិនលំបាកបើ​ឯងវាមិនធ្លាប់បានឆ្លងកាត់និយាយទៅនឹងឯងក៏មិនបានដឹងដែរនឹងផងហីសៗ

គ៖ នៅសម័យជំនាន់អាពតនឹងវាមិនទៅលំបាកអីកាលនឹងនោះគេអោយយើងនឹងស៊ីស្រាបអីស្រាប់នឹងកាលនឹងនោះ។

ខ៖ ហីសៗៗ

ក៖ ហើយកាលនឹងអ៊ុំបានធ្វើការងារនឹងគេបានអោយអ៊ុំទៅធ្វើការងារនឹងចាប់ផ្តើមមកពីម៉ោង

ប៉ុន្នានដល់ម៉ោងប៉ុន្នានដែរកាលនឹងនោះ?

ខ៖ កាលនឹងបើនិយាយទៅនឹងខ្ញុំបានធ្វើការងារនឹងគេអោយខ្ញុំនឹងទៅធ្វើការងារពីព្រលឹមឡើងនឹង គេអោយយើងក្រោកឡើងនឹងទៅកើបអាចម៏គោ ហើយបើថាកាលនៅពេលព្រលឹមឡើងនឹងបើសិនជាយើងមិនបានកើបអាចម៏គោបានទេវាមិនអោយយើងបានហូបអីនោះទេកាលនឹងនោះលុះត្រាតែយើងនឹងបានដើររើសទៅរើសអាចម៏គោនឹងអោយត្រូវតាមចំនួនរបស់គេដែលគេបានដាក់អោយយើងធ្វើចឹងណា ហើយពេលដែលបានទៅរើសអាចម៏គោនឹងមកនឹងកាលនឹងខ្ញុំមិនចេះតែថានោះទេ ខ្ញុំនឹងកាលនឹងមិនសូវជាបានដេកប៉ុន្នាននោះទេពេលដែលដេកនឹងនឹកឃើញតែពីរឿងគោនឹងវាជុះអាចម៏ព្រោះកាលនឹងខ្លាចតែរើសអាចម៏គោនឹងវាមិនបានពេញទីដូចជាគេ គេនឹងយកយើងទៅសំលាប់ចោលកាលនឹងនោះវាចឹងឯងហាៗ ហើយមួយវិញទៀតនឹងបើថាយើងនឹងរើសមិនបានគ្រាប់ទេហើយនឹងរើសមិនត្រូវតាមគេអោយយើងរើសគ្រាប់ចំនួននោះទេនឹងយើងនឹងមិនបានហូបអីទេគេមិនទៅអោយយើងទេកាលនឹងពេលដែលនៅក្មេងៗនឹងម្លោះហើយចេះតែនេះចឹងទៅ ហើយម្លោះហើយនឹងកាលនឹងផ្ទះរបស់ខ្ញុំនឹងគឺបានទៅនៅខាងត្បូងឯនោះកាលនឹងទៅនៅជិតនឹងរោងអាមច៏គោហើយចឹងពេលជួនកាលចឹងទៅខ្ញុំនឹងវាដេករាងជ្រួលចឹងទៅអត់បានអាចម៏គោទេចឹងទៅហឺសៗហើយពេលជួនកាលទៅបានប្រុងប្រយ័ត្នចឹងទៅក៏បានទៅកើបអាចម៏គោនឹងយកទៅដើម្បីនឹងថ្លឹងចឹងទៅ ចឹងបានថាកាលនឹងអាចម៏គោដែលរើសបានមកនឹងត្រូវបានគេយកទៅថ្លឹងទៀតណាអាចម៏គោនឹងណាហាហាហា

ក៖ ហឺសៗ

ខ៖ ហាហាហា

គ៖​ កាលនឹងបើថាយើងនឹងបានរើសមិនគ្រាប់គេអោយយើងនឹងរើសគេនឹងយកយើងនឹងទៅវៃចោល។

ក៖ ហើយទៅកាលនឹងគេបានអោយរបបអាហាររបស់អ៊ុំបានប៉ុន្នានពេលដែល?

ខ៖ នោះហើយកាលនឹងទាល់តែនេះចឹងទៅបានជាគេបានអោយរបបចឹងទៅហើយថាបើអត់បានរើសពេញគេអោយយើងនឹងទៅរើសនឹងទេគេមិនទៅអោយយើងបានហូបទេ ហើយបើថាយើងនឹងអត់បានអាចម៏គោចំនួន២០គីឡូងឡើងចឹងទៅអត់បានបាយហូបទេកាលនឹងនោះហាហាហា។

ក៖ ហាហាហើយកាលនឹងអ៊ុំអាចនឹងរកបានអាចម៏គោគ្រាប់ចំនួនទេអ៊ុំ?

ខ៖ ចាស?

ក៖ កាលនឹងអ៊ុំចេញទៅរកអាច​ម៏គោនឹងដឹងតែបានហើយ?

ខ៖ នឹងហើយ

ក៖ អត់ដែរនឹងថាអត់បានអាចម៏គោហើយគេមិនបាននឹងអោយបបរដល់អ៊ុំទេ?

ខ៖ អត់ទេបើនេះដែលថាអត់ម៉េចបើកាលនឹងម្នាក់ៗនឹងគេបានប្រុងប្រយត្ន័រាងៗខ្លួនៗនឹងហើយណាមួយកាលនឹងនោះវាសំបូរសត្វគោនឹងណាស់កាលនឹងវាសំបូរគោ គោវាសំបូរ។ កុំទៅវាអាចម៏គោនឹងវានៅឯណាក៏ដោយអោយតែថាឃើញនឹងខំប្រឹងប្រមូលវាមកសំរាប់យកមកទុកអោយគេហើយទោះបីត្រូវបានយកដៃនឹងទៅកើបក៏ដោយកាលនឹងអោយតែថាបានយកអាចម៏គោនឹងយកទៅថ្លឹងហាហាហាហឺស។

ក៖ ចាស!ចឹងសំរាប់នឹងដូរបបរសំរាប់ហូប ហើយកាលនឹងគេបានអោយបបរដល់អ៊ុំស្រីបានប៉ុន្នានពេលដែលកាលនឹងអ៊ុំ?

ខ៖ ហឺស!កាលនឹងបានបបរនឹងបានតែ៣វែកហើយ១ចាន ចានគេនឹងកាលនឹងតូចៗប៉ុនៗនេះនឹងឯងហើយកាលនឹងបបរនឹងវាមិនមែនដូចពេលនេះឯណាវាឡើងរាវក្រខ្លូកនឹងកាលនឹងមានតែទឹកសំរាប់អោយយើងហូប ហាហាហាមានអីទេ។

ក៖ តែចឹងកាលនឹងគេបានអោយអ៊ុំបានប៉ុន្នានពេលដែល?

ខ៖ បើសិនជានេះចឹងគេបានអោយបបរយើងនឹងបាន៣ពេលចឹងដែលដូចថាបើសិនជាយើងបានទៅរកអាចម៏គោនឹងបានហើយបើថាបើយើងទៅរកអាចម៏គោនឹងមិនបានវិញនឹងគេបានអោយយើងតែ២ពេលទេគឺពេលល្ងាចនឹងពេលថ្ងៃអត់ពេលព្រឹកប្រលឹមចឹងទៅចឹងណាបើថាពេលប្រលឹមឡើងនឹងយើងទៅរកអាចម៏គោនឹងវាមិនបានទេកាលនឹងគេមិនបានទៅអោយបបរយើងពេលព្រលឹមឡើងនោះទេ។

ក៖ ចាស!

ខ៖ ហាហហា

ក៖ ចឹងមានតែការងារប៉ុណ្ណឹងនោះទេដែលអ៊ុំបានទៅធ្វើការងារជាអ្នកដែលកាប់គាស់ដី?

ខ៖ នឹងហើយកាលនឹងមានទេប៉ុណ្ណឹងនោះទេកាលនឹងនោះ។

ក៖ ចាស!ចឹងកាលនឹងអ៊ុំបានទៅដើររើសអាចម៏គោនឹងគាប់ដី។

ខ៖ ចាស!នឹងហើយ

ក៖ ចឹងកាលនៅជំនាន់នឹងអ៊ុំគិតថាទិដ្ឋភាពមួយណាដែលធ្វើអោយអ៊ុំបានចង់នឹងចាំជាងគេ?

ខ៖ ទិដ្ឋភាពដែលធ្វើអោយអ៊ុំបានចងនឹងចាំជាងគេនឹងគឺអាពេលដែលអ៊ុំបានទៅលើចបកាប់មកវាមិនរួចនេះព្រោះអីកាលនឹងវានៅក្មេងតូចៗចឹងហើយកាលនឹងវាមិនទៅមានកំលាំងអីច្រើនវាមិនបាននឹងពេញកំលាំងទៅធ្វើការងារអីនឹងហើយដឹងចឹងហើយនឹងពួកវានឹងនៅតែអោយយើងនឹងទៅកាប់ដីទៀតហើយទៅកាលនឹងអាហូបចុកនឹងក៏វាមិនគ្រាប់គ្រាន់..

ក៖ ចាស!

ខ៖ ហើយវាបានប្រមូលអោយយើងនឹងបានចូលទៅ ហើយកាលនឹងមើលកាលនឹងវាបានប្រមូលយើងនឹងអោយចូលទៅ អោយយើងនឹងអាយុមើលទឹមបានតែ១២ទៅ១៣ឆ្នាំនឹងវាបានអោយយើងនឹងទៅចូលនៅកងចល័តយើងនេះហើយកាលនឹងបើគេធំៗចឹងទៅកាលនឹងវាមិនទៅនេះអីតែពេលនឹងកាលនឹងយើងនឹងវានៅរាងតូចៗដែលនឹងចឹងហើយកាលនឹងធ្វើការងារមួយនឹងវាមិនបានទៅស្រួលអីដូចជាគេបានធ្វើព្រោះអីគេធំៗហើយគេបានលុតដំទៅ។ ក្មេងខ្លះចឹងទៅគេបានទៅសន្សំពោតអីព្រោះអីកាលនឹងក្មេងៗនឹងគេបានអោយយើងនឹងទៅសន្សំពោតនឹងយកមកលីងហូបអីចឹងកាលនឹងដើម្បីនឹងយកមកហូបបានក្រៅចឹងទៅ។

ក៖ ចឹងកាលនឹងគេអោយយើងមានសិទ្ធិដើម្បីនឹងធ្វើម្ហូបខ្លួនឯងដែរឬទេ?

ខ៖ អត់ទេៗ

ក៖ ចុះការដែលអ៊ុំបានកាច់ពោតដើម្បីទុកមកសំរាប់ពិសារនោះ?

ខ៖ អូ!ដូចថាកាលនឹងពេលដែលគេអោយយើទៅកាត់ពោតនឹងយើងបានលួចលាក់ខ្លះដើម្បីនឹងយកមកទេកាលនឹងមិនមែននេះទេដូចថាកាលនឹងមិនមែនគេបានអោយយើងនោះទេយើងនឹងលួចលាក់ពីកងគេទេព្រោះអីពេលនឹងដូចថាពេលដែលយើងនឹងបានទៅកាត់ពោតនឹងយើងក៏បានកាត់ពោតហើយមានកាត់លួចលាក់ទុកទៀតយកមកទុក ហើយពេលដែលដើរមកនឹងតាមផ្លូវនឹងយើងក៏ត្រូវតែលាក់លួចគេដែលមិនអោយគេមើលឃើញនោះទេ។

ក៖ ចុះកាលនឹងអ៊ុំមានដែលលួចគេដើម្បីនឹងបំពេញក្រពះគេដែលឬទេកាលនឹងនោះ?

ខ៖ ធីមិនដែលកាលនឹងនោះនិយាយថាមិនដែលយ៉ាងម៉េចហើយដូចថាពេលនឹងកាលនឹងអ៊ុំបានទៅគាស់ដំឡងគេចឹងទៅដូចជាមានដើមដំឡូងជ្វាចឹងទៅហើយក៏បានដកលួចមកលួចលាក់ដាក់នៅក្នុងខោប៉ាវយើងមកលួចលាក់ ពេលខ្លះនឹងទៅយកដំឡូវនឹងទៅកប់នៅក្នុងដីចឹងទៅហើយពេលដែលស្រួលមើលទៅរាងស្ងាតទៅក៏ទៅកកាយយកមកវិញចឹងមកហាហាហា។

ក៖ ដោយសារតែអំណាចនែកាលឃ្លានពេក។

ខ៖ នឹងហើយហាហហា

ក៖ ហឺស!ពិកបាកណាស់ហើយចឹងកាលនឹងគេមានបានទាន់អ៊ុំដែរឬទេកាលនឹង?

ខ៖ វាកាលនឹងអត់មានគេទាន់យើងធ្វើខុសដែរកាលនឹងហាហាហា។

គ៖ និយាយនឹងស្មានតែយាយឯងនឹងមិនបានកើតនៅក្នុងជំនាន់អាពតចឹងកាលនឹងយាយឯងនឹងកើតទាន់ជំនាន់អាពតដែលកាលនឹង?

ខ៖ យី!អានីស!

គ៖​ និយាយនឹងដូចជាបានដឹង។

ក៖ ហើយចឹងកាលនៅក្នុងសម័យនឹងគេមានបានភ្លាប់បានធ្វើបាបអ៊ុំអីដែរឬទេអ៊ុំ?

ខ៖ កាលជំនាន់អាពតនឹងគេមិនដែលធ្វើបាបអីអ៊ុំនោះទេកាលនឹងប៉ុន្តែកាលនឹងគេដូចថាគេបានប្រជុំការប្រជុំអង្គភាពនឹងដូចថាវាឡើងដូចជារៀងរាល់ថ្ងៃទៅហើយការប្រជុំអីគេនឹង គេធ្វើការពង្រឹងគោលជំហររបស់យើងនឹងរាល់តែថ្ងៃនឹងគេមិនដែលនឹងខានពេលណាមួយនោះទេ។

ក៖ ហឺ !

ខ៖ ហាហា

ក៖ ហើយកាលនឹងគេប្រជុំពេលណាដែរ? ពេលព្រឹកឡើងឬក៏ពេលថ្ងៃ?

ខ៖ ចាស?

ក៖​ គេបានយកអ៊ុំនឹងទៅធ្វើការប្រជុំនឹងនៅឯណាដែរ?

ខ៖ កាលនឹងគេបានយកទៅប្រជុំនឹងដូចថាមេគេចឹងគេមានមួយកងៗចឹងទៅគេក៏បានអោយទៅប្រជុំក្នុង១ក្រុមៗចឹងទៅកាលនឹងនោះ គេបានធ្វើការណែលនាំយើងនឹងចឹងទៅថាអ្នកណាគេស្អប់អ្នកណាស្រលាញ់អ្នកណាគេអោយយើងនឹងធ្វើការនិយាយឡើងហើយធ្វើការទិទានគេចឹងទៅ។ ដូចថានរណាគេបានធ្វើខុសចឹងទៅគេក៏អោយយើងនឹងបានទិកទានយើងទៅថានរណាគេធ្វើខុសអីចឹងហើយគេបានអោយកែលប្រែវិញចឹងទៅគេបានធ្វើចឹងឯហើយពេលដែលគេប្រាប់យើងនឹងថាពេលក្រោយនឹងកុំអោយធ្វើចឹងអីចឹងទៅកាលនឹងនោះ។

ក៖ ចាស!ហើយកាលជំនាន់នឹងតើអ៊ុំមានបានភ្លាប់មើលឃើញអាពតបានយកមនុស្សទៅវៃចោលដែលឬទេអ៊ុំ?

ខ៖ អត់ទេអត់ដែលបានឃើញទេ កាលនឹងនៅក្នុងស្រុកនេះនឹងគេមិនទាន់បានអោយយកមនុស្សនឹងយកទៅវៃចោលនោះទេកាលនឹងមិនទាន់មាននោះទេ គ្រាន់តែកាលនឹងគេបានទ្រៀមធ្វើជាទូ កប៉ាល់អីកាលនឹងបានរួចអស់ទៅហើយ កាលនឹងគេបានធ្វើកប៉ាលសំរាប់យកដាក់មនុស្សយកទៅវៃចោលនឹងណាប៉ុន្តែកាលនឹងវាវៃវាមិនទាន់។

ក៖ អូ!

ខ៖ អានិងគេបានកងទៅអស់ទៅហើយកាលនឹងអាពេលនេះនឹងនោះអាពេលដែលគេនឹងប្រុងនឹងសំលាប់ហើយនឹងនោះតែកាលនឹងមានបុណ្យបានជួយដែលនឹងកាលនឹងគេបានយកទៅឯនេះណ៎ នៅឯដំរីស្រុត​ឯនោះគេបានអោយយើងនឹងបានទៅទាំងអស់ ហើយពេលនឹងគេបានអោយយើងនឹងបានទៅមើលកុនគេ ហើយពេលនឹងកុនគេនឹងគ្មានបាននិយាយអីទេកុននឹងកុនគ គេបានហៅថាជាកុនគ កុនគនឹង ហើយរួចដល់ពេលចឹងទៅដល់ពេលដែលវា..ហើយពេលនឹងគេបានរីករន្ធដៅហើយគេបានអោយយើងនឹងទៅធ្វើការអង្គុយនៅជុំវិញរន្ធដៅហើយប្រជាជននឹងបានទៅអង្គុយនៅជុំវិញរន្ធដៅនឹង ហើយកាលនឹងគេសំលាប់ហើយកាលនឹងកន្លែងនឹងនៅខាងក្រោយព្រែកលួងយើងនេះ១រន្ធដៅនឹងទៅទាំងអស់គ្នា គេមិនទៅមាននរណានៅនោះទេកាលធ្វើរន្ធដៅនឹងសំរាប់យកមនុស្សទៅសំលាប់ទាំងអស់គ្នានឹង ហើយខ្ញុំកាលនឹងឪពុកម្តាយខ្ញុំនឹងគាត់ទាំង២នាក់បានឈឺហើយម្តាយខ្ញុំនឹងគាត់ជាអ្នកនៅមើល ហើយមានបងស្រីរបស់ខ្ញុំនឹងគាត់ក៏ឈឺដែលដ៏ពេលចឹងទៅកាលនឹងគាត់បានថាអឺចឹងទៅអញមិនទៅនោះទេអាណាគេមកសំលាប់អញនៅដល់ផ្ទះក៏សំលាប់ទៅអញមិនទៅខ្វល់នោះទេអញមិនទៅទេ ចឹងហើយកាលនឹងគាត់មិនបានទៅទេ ហើយស្រាប់តែពេលនឹងគ្រាន់តែវាបានបើសំដែងអាកុនគវានឹងយើងបានមើលបានតែប្រហែលមិនបានអូនឯងមកអង្គុយនឹងផងស្រាប់តែមានខ្យល់ព្យុះបក់មក គឺថាពេលនឹងមានខ្យល់ពុះហើយមានភ្លៀងធ្លាក់មករកតែនឹងធ្វើស្អីនឹងមិនទៅកើតនោះទ។

ក៖ ចាស!ចឹងមិនបានមើលទេកាលនឹង?

ខ៖ នឹងហើយមានទៅបានមើលអីបើចឹង ហើយកាលនឹងពេលដែលមានរឿងចឹងកើតឡើងនឹងក៏បានបែកខ្ញែកគ្នាចឹងទៅ។

ក៖ ចឹងកាលនឹងអ៊ុំក៏បានចូលរួចមើលទិដ្ឋភាពនឹងជាមួយដែរ?

ខ៖ នឹងហើយទៅកាលនឹងមានបងនឹងប្អូនខ្ញុំនឹងបានទៅមើលដែលកាលនឹងបានមើលទាំងអស់ទៅទាំងអស់គ្នា២ទៅ៣នាក់ តែកាលនឹងថាដូចជា៣នាក់បងនឹងប្អូនខ្ញុំនឹងនោះ ហើយកាលនឹងទៅជាមួយនឹងបងប្រុសរបស់ខ្ញុំនឹងដែលឥឡូវនឹងគាត់ទោមានប្រពន្ធនៅឯនេះឯណោះហើយចឹងកាលនឹងមានតែខ្ញុំនឹងបងប្រុសរបស់ខ្ញុំនឹង អស់ពីនឹងដូចខ្ញុំបានថាចឹងថាទៅអានេះនឹងមិនដឹងថានឹងទៅឯណាទៅឯណានោះទេ ព្រោះអីគ្មានបានដើរមកផ្ទះមកសំបែងអីទេកាលនឹងព្រោះអីស្រុកនឹងវានៅរាងឆ្ងាយ។

ក៖ ហឺ!កាលនឹងលំបាកមែនទែនហើយមានការបែកបាត់បងនឹងប្អូនទៀត។

ខ៖ ហឺ!

ក៖ ចាស!ហើយអ៊ុំ…

ខ៖ និយាយទៅនឹងវាកំសត់អត់ឃ្លាននឹងដែលនឹងមិនជាបានធម្មតានោះទេវាកំសត់។

ក៖ ចឹងអ៊ុំកាលនឹងណោះអ៊ុំមានបានធ្លាប់ឈឺដែរឬទេកាលនឹង?

ខ៖ តែកាលនៅជំនាន់នឹងនោះវាមិនដែលបានឈឺអីដែរវាមិនធ្លាប់ឈឺហាហាហា

ក៖ ចាស!

ខ៖ អត់ដែលបានឈឺហាហា

ក៖ ហឺកាលនឹងអ៊ុំនៅមានសុខភាពនៅម៉ាំហើយបានធ្វើការងារអោយគេរហូត។

ខ៖ នឹងហើយ

ក៖ ហឺ!

ខ៖ កាលនឹងជំនាន់នឹងអ្នកណាគេក៏ដូចជានរណាដែលកាលនឹងវាមិនសូវជាបានឈឺដូចថាកាលនៅជំនាន់នោះនឹងវាមិនសូវជាមានជាតិគីមីហើសៗៗ

ក៖ ចាស!!

ខ៖ ក៏ប៉ុន្នាននៅស្រុកនឹងណាអូនអើយបើនិយាយទៅនឹងវាវាងសំណាងចេះដែលនឹងដូចថាវាដូចថាវាបានអត់ឃ្លានមែនប៉ុន្តែយើងបាននឹងលួចអីស្អីបានហូបចឹងណាព្រោះអីកាលនឹងវាសំបូរដូចថាកាលនឹងវាបានសំបូរដូចជាពោត សំបូរទៅដោយដំឡូងអីចឹងចុះទៅហើយយើងអាចលួចបានហើយយើងអាចហួបបានដូចមានដើមចេកនៅផ្ទះសំបែងអីរបស់យើងនឹងយើងអាចលួចហូបបានដូចជាពេលនឹងដើមចេកនៅផ្ទះរបស់ខ្ញុំនឹងអូដូចថាវាមានសាច់នឹងមិនចង់នឹងទាន់ផងកាត់យកមកដាក់ដាំហើយស្ងោរហូបហើយ ហើយពេលនឹងណាមួយយើងមានដាំដើមចំពូអីនឹងចឹងនៅផ្ទះរបស់យើងនឹងហើយមានបានដាំននោងដាំននោងចឹងទៅយកទៅដាក់ដាំនៅក្នុងឆ្នាំសំរាប់នឹងធ្វើការដាក់ដាំទាំងឆ្នាំៗចឹងទៅសំរាប់នឹងស៊ីចឹងទៅជំនួសទៅអោយការហូបបាយ។ ហើយនិយាយទៅព្រោះដោយសារតែកាលនឹងដូចថាមានមេកងអីនឹងគេមិនសូវជាបានមើលឃើញចឹងណាដូចថាវាមើលឃើញដែលពេលខ្លះទៅនឹងប៉ុន្នានវាចេះតែរាងថ្មិចភ្នែកអីចឹងដែលណាមិនបានដូចស្រុកគេខ្លះនឹងបានឃើញតែភ្លើងអីនឹងវាមិនបានទេ តែនៅនេះនឹងវាមិនអីនោះទេដូចថាយើងដាំអីសំរាប់ហូបអីចឹងវាបានមកសួរយើងដែលថាយើងនឹងកំពុងតែធ្វើអីគេអ៊ុំ? ហើយយើងនឹងក៏បានឆ្លើយវិញថាយើងកំពុងតែដាក់ដាំទឹកអីសំរាប់ហូបដែលនឹងណា ប្រាប់គេតាមចឹងទៅវាក៏ទៅវិញហើយ វាអត់សូវខ្លាំងដូចថាវាអត់នេះទេ តែបើថាមានគេនឹងបានលួចរបស់អីធំដំអីអានឹងខ្ញុំមិនបានដឹងទេ។ ខ្ញុំនឹងជួនកាលនឹងគេបានអោយខ្ញុំនឹងទៅជញ្ជូនព្រោះអីគេបានទៅដឹងពោតមកពីណានោះទេកាលនឹងនោះដូចជាមានអាពោតយើងរាងគ្រាប់ឡើងពណ័ក្រហមនោះគ្រាប់ពោនឹងនោះ ហើយពេលនឹងគេបានអោយយើងនឹងទៅធ្វើការជញ្ជូនពេលដែលគេបានដឹងយកមកអោយ ហើយជួនកាលទៅនឹងយើងលួចទៅដាក់នៅកន្លែងណាកន្លែងនៃអីចឹងទៅកាលនឹងហើយបានពេលហើយៗនឹងយើងក៏បានទៅយកមក ហើយយកមកនឹងសំរាប់យកមកដើម្បីនឹងស្ងោរហូបចឹងទៅ។

ក៖ ចាស!ហើយពេលដែលបានដាច់អាពតមកនឹងដូចជាអ៊ុំមានមុខរបបអីគេដើម្បីចិញ្ចឹមជីវិតតាំងពីពេលដែលបានដាច់អាពតនឹងមក?

ខ៖ តាំងពីពេលដែលបានដាក់អាពតនឹងមកនឹងឪពុករបស់ខ្ញុំនឹងគាត់ថាដូចជាគាត់បានទៅអី ខ្ញុំអីនឹងពេលដែលបានដាច់អាពតហើយនឹងខ្ញុំបានដឹងថាពេលដែលបែកហើយនឹងគេបានអោយយើងនឹងទៅយកស្អីៗនៅឯភ្នំពេញ ដ៏ពេលកាលនឹងខ្ញុំក៏ទៅហើយកាលនឹងពេលដែលខ្ញុំបានទៅនឹងខ្ញុំក៏បានទៅយកអាអំបោះគេនឹង អាអំបោះគេដែលគេយកមកធ្វើជាក្រមានោះគេយកធ្វើនឹងណាអំបោះនឹងមាន១គីបៗគេនឹងឡើងធំៗហើយក្នុង១គីបៗគេនឹងមានយ៉ាងហោចណាជាង១០០គីឡូចឹងហើយកាលនឹងខ្ញុំបានទៅយកមកនឹងបានចំនួន៣គីប ខ្ញុំបាន៣គីបខ្ញុំក៏បានយកមកដូរខ្ញុំក៏យកទោដូរស្រូវអីបានហើយទៅចំណែកឯលោកឪពុករបស់ខ្ញុំនឹងគាត់ក៏យកទៅបាន៤ដែលគាត់បានធ្វើជាអួនដែលគេសំរាប់យកទៅបង់ត្រីនឹងណាយកទៅកាលនឹងគាត់នឹងក៏បានយកទៅធ្វើអួននឹងសំរាប់នឹងអូស​ ចំណែកឯខ្ញុំកាលនឹងពេលដែលឪពុករបស់ខ្ញុំនឹងគាត់បានត្រីពីការដាក់អួនសំរាប់នឹងនេសាទចឹងទៅក៏ធ្វើជាត្រីបន្លាក់ទុកហើយបានយកត្រីនឹងយកទៅដូរនៅផ្សារព្រែកលៀបនឹងកាលនឹងប៉ុន្តែកាលនឹងយើងបានយកទៅដូរនៅឯផ្សារហើយក៏បានចេះតែបានហូបជាបន្តបន្ទាប់មករហូតមក។

ក៖ ចាស!!

ខ៖ ហើយខ្ញុំក៏បានចេះតែបានរកអីផងមកទៀតចឹងទៅ។

ក៖ ចាស! ចាស!ចឹងពេលដែលបានដាច់មកនឹងអ៊ុំមិនបាននឹងមានមុខរបបអ្វីបន្ថែមផ្សេងទៀតទេ​​​​​​​​​​​​​​​​​​​​​​ណ៎អ៊ុំ?

ខ៖ ចាស!!

ក៖ ចឹងមានតែ១នឹងទេ ចាសហើយចឹងកាលដែលអ៊ុំនៅពីក្មេងៗនឹងតើអ៊ុំធ្លាប់បានស្រមៃដោយធ្វើការគិតថាពេលដែលអ៊ុំធំឡើងអ៊ុំនឹងចង់ធ្វើអ្វីនោះទេអ៊ុំ?

ខ៖ អត់ដែលសោះហាហា អត់ដែលថានឹងចង់ធ្វើអ្វីនោះទេហាហា។

ក៖ ចាស!ហើយចឹងកាលដែលអ៊ុំនៅពីក្មេងៗនឹងចឹងតើអ៊ុំចូលចិត្តនឹងលេងល្បែងអីជាងគេដែលពេលដែលនៅកាលពីតូចៗនឹង?

គ៖ កាលនឹងគាត់មានទៅលេងអីកាលនឹងគាត់លេងតែល្បែងអីនឹង។

ខ៖ ហាហាកាលនឹងខ្ញុំមានទៅលេងអីកាលនឹងខ្ញុំមានតែធ្វើការលេងត្រែសនឹង។

ក៖ ចាស!ចឹងអ៊ុំចូលចិត្តលេងល្បែងត្រេសណ៎អ៊ុំ?

ខ៖ នឹងហើយ

ក៖ ចឹងល្បែងនឹងវាមានផ្លែងក្រឆ្មានឹងមែនអ៊ុំ?

ខ៖ នឹងហើយហឹស

ក៖ ហើយចុះចំណែកឯល្បែងប្រជាប្រិយខ្មែរយើងវិញ?

ខ៖ អូអានឹងខ្ញុំអត់ចេះសោះតែសម្បីតែរាំនឹងក៏ខ្ញុំអត់ចេះដែរអត់ចេះរាំដែរ។

គ៖ កាលមុននឹងបានចាក់ឆ្នោតបាន២០០។

ក៖ ចាស!!

ខ៖ ហើយកាលនឹងលឺតែគេចាក់បាសអីនឹងតែថាអោយខ្ញុំនឹងទៅរាំអីនឹងខ្ញុំមិនចេះរាំដូចគេអីចឹងទេហេសៗ។

ក៖ ហើយចុះចំណែកឯបទចំរៀងវិញតើអ៊ុំមានបានចូលចិត្តដែរឬទេ?

ខ៖ ខ្ញុំចូលចិត្តខ្ញុំចូលចិត្តស្តាប់តើបទចំរៀងអីនឹងដូចជាបទចំរៀងលោកតាស៊ុន ស៊ីសាមុតអីនឹងខ្ញុំចូលចិត្តស្តាប់តើតើចំណែកឯបទចំរៀងសម័យឥឡូវអីនឹងខ្ញុំមិនសូវជាចូលចិត្តស្តាប់នោះទេនិយាយតាមត្រង់ទៅ ហើយបើថាមានបទចំរៀងកាលនៅសម័យកាលពីដើមនឹងខ្ញុំបានសា្តប់ដល់ចប់ៗតែបទសម័យនឹងចឹងវាខ្ជិលណាស់។

ក៖ ចឹងកាលនៅក្នុងសម័យពីដើមមកនឹងតើបទណាមួយដែលអ៊ុំបានចង់ចាំរហូតមកដល់សព្វថ្ងៃនឹងដែលឬទេ?ហើយមានចំណងជើងថាយ៉ាងម៉េចដែរទៅអ៊ុំ?

ខ៖ ហឺសៗៗៗ

ក៖ ចឹងអ៊ុំចាំដែរឬទេដូចជាបទចំណងជើងបទចំរៀងដែលអ៊ុំចូលចិត្តណា?

ខ៖ បទចំណងជើងដូចជាលោកតាស៊ុនស៊ីសាមុតអីនឹងហេស៎?

ក៖ ចាស!!

ខ៖ ខ្ញុំវាមិនសូវជាបានចាំនោះទេប៉ុន្តែបើគេច្រៀងអីនឹងខ្ញុំអាចនឹងចាំបានតែបើថាអោយទៅចាំចំណងជើងរបស់បទចំរៀងនឹងនោះខ្ញុំចាំវាមិនបាននោះទេ ខ្ញុំវាមិនសូវាបានជាចង់ចាំនោះទេ។

ក៖ ហើយចឹងអ៊ុំមានបានចេះច្រៀងដែរឬទេ?

ខ៖ ខ្ញុំហឺសៗៗៗកាលពីមុននឹងមកខ្ញុំចេះច្រៀងខ្លះតែបើថាអោយរាំវិញនឹងអត់ចេះទេហាហា

ក៖ ចឹងអាចអោយអ៊ុំជួយច្រៀងតែបន្តិចមក។

ខ៖ អាសហាហាហហ

ក៖ ហាហា

ខ៖ អត់ទេក្មួយអើយអ៊ុំច្រៀងទៅវាមិនរួចនោះទេកាលពីមុនៗមកនឹងចេះតែច្រៀងទៅជាមួយនឹងគេជាមួយឯងចឹងទៅតែដល់ពេលឥឡូវនឹងអ៊ុំវាទៅមិនរួចនោះទេហេសៗៗៗ។

ក៖ ចឹង!អ៊ុំលែងបានស្តាប់សោះឡើយបទចំរៀងអីឥឡូវនឹង?

ខ៖ ចាស!!

ក៖ ហើយបន្ទាប់មកនឹងដូចថាអ៊ុំសាកស្រមៃមើលថាកាលពីមុននឹងអ៊ុំធ្លាប់មានបទពិសោធន៏អីគេដែលធ្វើអោយអ៊ុំចង់ចាំនៅក្នុងជីវិតរបស់អ៊ុំដែលធ្វើអោយអ៊ុំមិនអាចនឹងបំភ្លេចបានសោះឡើយ?

ខ៖ ទេបើថាអោយអ៊ុំនឹងមិនអាចនឹងធ្វើការបំភ្លេចបាននឹងសោះឡើយនឹងមានតែកាលនៅសម័យរដ្ឋកម្ពុជានឹងឯវាវេទនាចង់ជាងនេះទៅទៀតនឹងទាល់តែថាយើងនឹងពេលនឹងយើងនឹងវាអត់ស៊ីហើយគេបានទៅចាប់អោយធ្វើជាទាហានអីចឹងទៅចឹងហើយនឹងបានជាវាឡើងវេទនាចឹងហើយបានជាខ្ញុំនឹងវាឡើងខ្ជិលហើយខ្ញុំនឹងក៏វាបាននឹកថាកាលនឹងយើងវាក្រហើយដូចថាយើងវាបាននឹងឆ្អែកនឹងរបបមួយនឹងខ្លាំងថាពេលនឹងវាមានអាពតទៅអាពតតែមកដល់សម័យរដ្ឋកម្ពុជានឹងវាចង់ខ្លាំងជាងអាពតនឹងទៀតណ៎។

ក៖ ចឹងកាលនឹងវាយ៉ាងម៉េចខ្លះទៅចឹងដូចជាអ៊ុំបានជួបនៅបញ្ហាអ្វីគេដែលធ្វើអោយអ៊ុំតក់ជាប់នៅក្នុងអារម្មណ៏របស់អ៊ុំ?

ខ៖ ដូចថាយើងនឹងវាអត់ស៊ីអីផងចឹងហើយយើងនឹងវាអត់មានស៊ីអីផងចឹងវារាងពិបាកចឹងវាលំបាកអត់មានផ្អះអត់មានសំបែងគេបានចាប់ទៅធ្វើជាទាហានអីចឹងទៅណា។

ក៖ ចាស!ចឹងតែប៉ុណ្ណឹងទេអ៊ុំន៎?

ខ៖ នឹង!

ក៖ ហើយចុះសំរាប់ឯបទពិសោធន៏ល្អៗនៅក្នុងជីវិតរបស់អ៊ុំនឹងតើមានអ្វីគេខ្លះដែរ?

ខ៖ តែកាលនឹងខ្ញុំវាបានសំណាងដែលកាលនឹងព្រោះអីកាលនឹងនោះខ្ញុំបានចេះតែធ្វើការរើលបំរាស់ទៅកាលកូននៅពីតូចៗនឹងខ្ញុំក៏មិនស្រួលដែលកាលនឹងហួសហើយកាលនឹងបើខ្ញុំមិនាបានលក់ដីនឹងនោះខ្ញុំមានហើយខ្ញុំមិនបាច់នឹងធ្វើអីក៏បានដែរ គ្រាន់តែដីរបស់ខ្ញុំនៅឯមាត់ទន្លេនេះណ៎វាមានតំលៃដល់ទៅ៣០ម៉ឺនដុល្លាឯនោះប៉ុន្ដែខ្ញុំវាបានធ្វើការលក់វានិងមុនគេអោយនឹងកាលនឹងខ្ញុំលក់ដីនឹងបានលុយតែ៥០០ដុល្លាទេកាលនឹងនោះខ្ញុំប្រាប់ទៅព្រោះអីកាលនឹងនោះយើងនឹងវារាងអត់ហើយនឹងចឹងហើយយើងក៏ចេះតែនេះទៅចេះតែលក់ទៅកាលនឹងហើយដល់ពេលចឹងណាមកដល់ឥឡូវយើងនឹងពេលដែលបាននឹកឃើញរឿងនឹងឡើងមកម្តងៗនឹងវាស្តាយមិនធម្មតានោះទេណាហើយកាលនឹងណាពេលដែលដេកៗទៅនឹងនឹកឃើញ។

ក៖ ចាស!កាលវាលក់ទៅខុសលុយគ្នាច្រើនតែវាបានហួសបាត់ទៅហើយចឹងកាលនឹង។

ខ៖ នឹងហើយ

ក៖ ចឹងបានថាហាងឆេងដីវាមើលមិនទៅឃើញដែល។

ខ៖ នឹងហើយ

ក៖ ចាស!!

ខ៖ ហើយបើនិយាយទៅនឹងសំណាងរបស់យើងនឹងវាមិនដល់។

ក៖ ហើយចឹងអ៊ុំមានដីតែមួយកន្លែងនឹងទេ?

ខ៖ ដីរបស់ខ្ញុំនឹងមាន២ទៅ៣កន្លែងឯនោះប៉ុន្តែកាលនឹងខ្ញុំលក់ទៅនឹងវាចេះតែខុស។

ក៖ ចឹងឥឡូវនឹងអ៊ុំបានធ្វើការលក់អស់ហើយនៅសល់តែដីនៅផ្ទះនឹងមួយទេ?

ខ៖ នឹងហើយបើគិតទៅពេលដែលខ្ញុំបានលក់ដីនៅឯនោះនឹងវាបានលុយតែ១៦០០ដុល្លាទេហើយយកលុយនឹងដើម្បីនឹងយកមកផ្គួបធ្វើផ្ទះនេះឡើង ហើយសំរាប់យកទៅអោយកូនបានរៀនសូត្រអីចឹងផងហើយទៅមានកូន១ទៀតនឹងវាមានប្រពន្ធអីហើយចឹងវាគ្រាន់តែមានប្រពន្ធនឹងគេបង្គាប់ចំនួនលុយ២០០០ដុល្លាបាត់ទៅហើយ ចឹងហើយនឹងវានៅសល់បានប៉ុន្នានលក់ទៅនឹងសំរាប់តែអោយថ្លៃការវាអីនឹងដែរចឹងទៅ។

ក៖ ចាស!!

ខ៖ ហើយដ៏ពេលដែលគេបានជំពាក់អីចឹងខ្លះទៅហើយក៏អោយគេទៅចឹងក៏បានអស់ចឹងទៅលុយនឹងវាមិនទៅនៅសល់អីហើយដ៏ពេលចឹងទៅខ្ញុំក៏បានអោយកូនអីនឹងវាបានទៅក្រៅទៅធ្វើការងារនៅប្រទេសកូរ៉េអីចឹងទៅកាលនឹងហើយក៏វាបានធ្វើការងារនៅប្រទេសកូរ៉េនឹងបានផ្ញើរលុយអីអោយយើងខ្លះចឹងដែលទៅ វារាងធូទៅចឹងដែលជីវៈភាពនឹងវាមិនទៅរកតឹងពេកទេ។

ក៖ ចឹងអ៊ុំមានកូនប្រុសនាក់ដែលគាត់ទៅធ្វើការងារនៅប្រទេសកូរ៉េន៎អ៊ុំ?

ខ៖ចាស!!

ក៖ គាត់អឺគាត់បានទៅធ្វើនឹងបានប៉ុន្នានឆ្នាំដែរ?

ខ៖ គាត់បានទៅអស់រយៈពេលប្រហែលជា៣ទៅ៤ពាន់ហើយ។

ក៖ ហើយចឹងគាត់មានគំរោងអីដើម្បីនឹងមកវិញដែលឬទេ?

ខ៖ ហឺស!ខ្ញុំមិនសូវជាដឹងទេរឿងវានឹងមិនដឹងថាវានឹងមកហើយធ្វើអ្វីៗនោះទេខ្ញុំនឹងវាមិនសូវជាបានដឹងរឿងរបស់វាដែលនឹងហេសៗ។

ក៖ ហើយចុះចំពោះអ៊ុំស្រីផ្ទាល់វិញតើអ៊ុំមានគំរោងអ្វីសំរាប់ថ្ងៃអនាគត់សំរាប់ក្រុមគ្រួសាររបស់អ៊ុំនឹងជីវិតរបស់អ៊ុំតទៅមុខទៀតដូចជាអ៊ុំចង់ធ្វើការផ្លាស់ប្តូនូវមុខរបរនឹងតើអ៊ុំចង់ធ្វើអ្វីដែលនឹងអាចផ្លាស់ប្តូជីវិតរបស់ខ្លួនឯង?

ខ៖ ហឺសសព្វថ្ងៃនឹងខ្ញុំមិនមានបានទៅសល់អីនោះទេតែមានបំណងមួយគឺចេះតែខំប្រឹងរកទៅក្រែងលោលមានលុយ២០០០ទៅ៣០០០ដុល្លាដើម្បីនឹងសំរាប់ទុកចោលពេលដែលខ្លួននឹងវាចាស់ទៅមានអាយុច្រើនជាងនេះនឹងហេសៗៗ

គ៖ ទៅពឹងគេទៅ

ក៖ ចាស!!

ខ៖ ទៅរំពឹងគេណាទៀត។

គ៖ ហើយចាស់ចឹងហើយនៅប្រឹងធ្វើការអីទៀត។

ខ៖ ហឺ​ឯងកុំមកមើលងាយអញហេសៗ

ក៖ ចាស!កត់ៗវាបានពេញបំពង់ដែរនឹងអ៊ុំ។

ខ៖ ចាស!នឹងហើយយើងចេះតែរកទៅទាន់យើងអាចនឹងរកបានបន្តិចទៀតទៅមានកូនណាគេណាទៀតទៅវានៅមិនទាន់ធម្មតាទេហាហ

គ៖ តិចទៀតនឹងគាត់ទៅនាំចូលផលិតផលបុរាណយកមកស្រុកខ្មែរហើយយករបស់ពីខ្មែរទៅចិនចឹងទៅ។

ខ៖ ហីសៗៗៗ

ក៖ ចាស!ហើយនេះគឺជាបំណងប្រាថ្នារបស់អ៊ុំ។

ខ៖ នឹងហើយ

ក៖ ហើយបន្ទាប់មកសំរាប់ផ្ទះនេះផ្ទាល់តែម្តងអ៊ុំបានសាងសងឡើងនឹងនៅក្នុងឆ្នាំណាដែរ?

គ៖ ហឺស!

ខ៖ កសាងនឹងវារាងឡើងយូរដែលហើយនឹង។

ក៖ ចឹងកាលកសាងនឹងអ៊ុំបានធ្វើឡើងនៅក្នុងឆ្នាំណាដែរ?

ខ៖ វាយូរហើយ

ក៖ ចាស!ហើយការសាងសងនឹងផ្ទះនឹងឡើងមានជាម៉ូតអ្វីដែរ?

ខ៖ វាមិនបាននឹងដឹងថាវាកសាងនឹងជាម៉ូតអីនោះទេកាលនឹងចេះតែជួលគេធ្វើទៅហីសៗៗ

ក៖ អូអ៊ុំជួលគេធ្វើន៎អ៊ុំ?

ខ៖ នឹងហើយ

ក៖ ចឹងអស់ប្រហែលជាប៉ុន្នានដែរទៅ?

ខ៖ កាលនឹងឈ្នួលគេនឹងមានតែប៉ុន្នានរយទេកាលនឹងនោះជួលគេនឹងសំរាប់ធ្វើនឹងផ្ទះរបស់ខ្ញុំនឹងធ្វើបានក្នុងលុយតែ៧០០០ដុល្លានោះទេកាលនឹងខ្ញុំនោះ។

ក៖ ចាស!!

ខ៖ ហើយកាលនឹងនោះខ្ញុំវាបានហត់នើយណាស់កាលនឹងខ្ញុំទំរាំតែនឹង​បានប៉ុនេសនោះពេលនឹងណាខ្ញុំនឹងវាត្បាញចឹងទៅហើយកូនៗនឹងវាបានជួយត្បាញអីចឹងដែលទៅហើយកាលនៅពីដើមនឹងណាខ្ញុំបានទៅម៉ៅអំពៅពីគេយកទៅលក់ទៀតទៅវាអត់នេះទេកាលនឹងខ្ញុំ២នាក់ប្តីរបស់ខ្ញុំហើយនឹងកូនៗរបស់ខ្ញុំនឹងទៅនេះ​ចឹងទៅដូចថាបានទៅដល់ចំការគេហើយនឹងបានធ្វើការម៉ោងចំការអំពៅគេនឹងថាបាន២លានទៅ៣លានចឹងទៅហើយពេលនឹងវាបានចំណេញបាន៤ទៅ៥លានអីដែលចឹងទៅណាកាលនឹងគ្រាន់តែខ្ញុំនឹងវាមានប្រាជ្ញាអីចឹងទៅកាលនឹងហើយក៏កុំអីនឹងខ្ញុំវាមិនទៅបានប៉ុណ្ណឹងនោះដែរ

ក៖ ចាស!!

ខ៖ ហើយកាលនឹងបើតាមកាលពីមុនមកនឹងខ្ញុំវាក្រនឹងខ្ញុំមានទៅបានម្តាយឪពុកណាគាត់មានជួយចែកកេរ្តិ៏អីទេហើយបើនិយាយពីខាងប្តីរបស់ខ្ញុំនឹង

ក៖ ចាស!!

ខ៖ ហើយបើនិយាយពីខាងប្តីរបស់ខ្ញុំនឹងគឺថាចប់តែម្តង ចប់ម៉ងហើយនិយាយទៅខោអាវកាលនឹងមានតែមួយកំផ្លេគត់តែម្តងសំរាប់ខាងប្តីខ្ញុំនឹងខ្ញុំប្រាប់ទៅអារឿងនឹង។

ក៖ ចាស!ចឹងហើយដោយសារតែអ៊ុំមានគំនិតចឹងហើយបានជាអ៊ុំទាំង២នាក់ចាប់ដៃគ្នាចឹងទៅធ្វើការងាររកស៊ីបាន។

ខ៖ នឹងហើយកាលនឹងខ្ញុំបានទិញទូកទៅទិញអំពៅអីចឹងទៅខ្ញុំធ្វើការម៉ៅអីចឹងទៅយកទៅលក់ចឹងទៅ ប៉ុន្តែប្តីរបស់ខ្ញុំនឹងគាត់មិនបានទៅរៀនសូត្រអីគាត់នឹងល្ងង់ណាស់ណាប៉ុន្តែកាលនឹងខ្ញុំបានទៅធ្វើការងារម៉ៅអំពៅគេនឹងនៅកណ្តាលថ្ងៃក្តៅអីនឹងគាត់មិនបានទៅឆ្លៀតនេះអីទេកាលនឹងមានតែខ្ញុំនោះទេកាលនឹងគឺគាត់ធ្វើការលីអំពៅអីចឹងដែលកាលនឹងគាត់លីម្តងអីនឹង១០បាច់អីនឹងងាប់ហើយព្រោះអីកាលនឹងគាត់មានមានធំហើយនិយាយទៅនឹងវាធៀបទៅគាត់មានមាឌធំជាងអានោះទេនឹងហាហាហា។

ក៖ ចាស!ដល់ចឹងអ៊ុំប្រុសគាត់មានមុខរបរតែមួយនឹងទេន៎?

ខ៖ ចាសហើយកាលពីមុនមកនឹងប្តីខ្ញុំនឹងគាត់មានបានទៅដើរស៊ីឈ្នួលអោយគេចឹងថាស្អីក៏គាត់ធ្វើដែលកាលដែលយើងនឹងនៅកូនៗវានៅរាងតូចៗនោះ។

គ​៖ គាត់រែកដីអោយគេទៅស៊ីឈ្នួលអោយគេទាំងមានការរែកអំពៅនឹង។

ខ៖ គាត់ប្តីរបស់ខ្ញុំនឹងគាត់ជាអ្នកដែលនឿយហត់ណាស់មិនមែនចេះតែថានោះទេ។

ក៖ ចាស!!

ខ៖ គាត់ជាអ្នកដែលហត់តែដល់ពេលឥឡូវនឹងគាត់មិនសូវជាហត់ប៉ុន្នាននោះទេព្រោះអីនឹងគាត់វារាងចាស់ហើយវារាងហត់ហើយចឹងគាត់មានភាពហត់នឿយនឹងយូរណាស់ទៅហើយចឹងហើយបានកូនៗគេជួយហើយសព្វថ្ងៃនឹងគាត់ដើរទៅជួយមួយនឹងអាកូនខ្ញុំពៅគេនឹងអាឈើអាអីចឹងទៅហើយគាត់គ្រាន់តែជាអ្នកអាទេណាចំណែកឯកូនរបស់ខ្ញុំនឹងគាត់គឺជាអ្នកដែលកាប់ចឹងទៅ។

ក៖ ការងារនឹងវាយ៉ាងម៉េចដែរទៅអ៊ុំ?

គ៖​ ការងារនឹងគាត់គឺជាអ្នកដែលកាប់ឈើដួលរលំហាហា

ក៖ ហាហា

ខ៖ គេដូចថាគេជួលអោយយើងនឹងទៅកាប់ដើមស្វាយអីចឹងទៅគេចឹងទៅហើយពេលដែលយើងទៅរំលុមដើមអោយគេចឹងទៅយើងគិតពីគេប៉ុន្នានចឹងទៅ។

គ៖ ដូចគេមិញគេបានមករកឯណោះ។

ខ៖ ចឹងវាចឹងណាដូចជាដើមឈើអានេះអីនឹង។

ក៖​ ចាស!ហើយអ៊ុំដូចថាក្នុង១ដើមនឹងគេបានគិតអោយយើងបានប៉ុន្នានដែរ?

ខ៖ អានឹងគេមើលតាមនេះដែលនឹងដូចជាដើមណាខ្លះចឹងទៅគេបានគិតអោយយើង២០០០០រ ៣០០០០រ ៤០០០០រទៅ៥០០០០រអីចឹងដែលនឹងទៅតាមដើមឈើដែល។

ក៖ ចាស!!

ខ៖ ហើយទៅតាមតំរូវការរបស់គេដូចថាពេលខ្លះចឹងទៅដើមឈើនឹងគេចង់អោយនឹងនឹងគ្រាន់តែអា គ្រាន់តែជ្រែក គេអោយយើងនឹងពុះអោយគេអីចឹងដែលនឹង។

ក៖ ចាស!ចឹងគឺអាស្រ័យទៅលើដើមឈើ

ខ៖ ចាស!នឹងហើយ

ក៖ ថាវាមានទំហំប៉ុន្នានហើយគេចង់អោយយើងធ្វើយ៉ាងម៉េចហើយចឹងយើងក៏និយាយប្រាប់គេអំពីតំលៃ?

ខ៖ ចាស!នឹងហើយតាមនឹងហើយនឹងហើយ ហើយនិយាយថាបើសព្វថ្ងៃនឹងបានកូនខ្ញុំនឹងវាបានទៅនឹងបានលុយ៥០០០០រទៅ៦០០០០រទៅ៧ទៅ៨០០០០រនៅក្នុង១ថ្ងៃអីចឹងទៅហើយដ៏ពេលថ្ងៃអាទិត្រអីនឹងវាដើរលេងអីចឹងទៅ។ សព្វថ្ងៃនឹងវារាងបានធូរអីនឹងវាចឹងដែលទេ។

ក៖ចឹងកូនៗរបស់អ៊ុំដូចថាពួកគាត់បានបញ្ចប់ការសិក្សាបានគ្រាប់គា្នអស់ហើយនេហ៎អ៊ុំ?

ខ៖ ចាស!!

ក៖ ចឹងអត់មានកូនណាដែលអត់បានរៀននោះទេ?

ខ៖ ចាស!បានរៀនទាំងអស់គ្នានឹងតែគ្រាន់តែថាកូនប្រុសខ្ញុំអាមួយនោះដែលថាគេបានទៅធ្វើការងារនៅប្រទេសកូរ៉េនឹងពេលនឹងវាបានរៀនត្រឹមតែថ្នាក់ទី១១ទេអានឹងក្រៅពីនឹងកូនៗផ្សេងៗទៀតនឹងគេបានរៀនចប់អស់ហើយ ព្រោះអីកូនអាប្រុសនឹងវាថាម្តាយឯងអត់ក្រចឹងចាំខ្ញុំទៅរៀនភាសាកូរ៉េទៅហើយចឹងវាក៏ទៅរៀនចឹងទៅហើយពេលនឹងវាមានសំណាងដែលកាលនឹងនោះដែលថាវារៀនបានតែម្តងទេហើយក៏ប្រឡងទៅក៏បានជាប់នឹងគេចឹងទៅ ពេលនឹងវាជាប់ហើយនឹងវាបានទៅតែម្តងបើមើលខ្លះចឹងទៅគេទៅរៀនឡើង២ទៅ៣ដងឯនោះ។

ក៖ ចាស!គាត់ឆាប់នឹងចាប់បាន។

ខ៖ នឹងហើយឪ

ក៖ ចឹងគាត់បានចេះរកលុយនឹងរកស៊ីតែម្តង។

ខ៖ នឹងហើយហាហា

ក៖ ចាស!ចឹងជាចុងក្រោយតើអ៊ុំនឹងមានពាក្យពេជ្រអ្វីដើម្បីនឹងធ្វើការផ្តែផ្តាំផ្ញើរដល់កូនចៅអ៊ុំជំនាន់ក្រោយនឹងអ្នកជំនាន់ក្រោយដែលគេបានស្តាប់សំលេងរបស់អ៊ុំនឹងណា។

ខ៖ ហេសៗៗ អោយតែវានឹងចេះគិតទៅកុំអោយតែវានឹងចេះភ្លើតភ្លើនទៅដើរលេងដើរសើចចឹងហើយដូចជាកូនរបស់ខ្ញុំនឹងវាដើរដែរតែគ្រាន់តែវាដើរនឹងថាខ្ញុំវាខ្ជិលទៅថាអីអោយវាអោយវានឹងបានដើរអីខ្លះចឹងទៅ។

ក៖ ចាស!!!

គ៖​ កូនបងនឹងកូនពៅពេលដើរទៅណាជាមួយគ្នាពេលដែលដើរទៅនឹងវាបានចែកផ្លូវគ្នា។

ខ៖ ហឺសៗៗ!

គ៖ វាចឹង

ខ៖ វាសំណាងហើយឯបានទិញម៉ូតូអោយវានឹងជិះហើយនឹងប្រើវាអោយជូនយើងនឹងទៅភ្នំពេញអីនឹងវាមិនទៅចង់ជូនឯងអីនឹងទៅផងនឹង។

ក៖ មិចចឹងអ៊ុំព្រោះតែវានៅឆ្ងាយពេកឬក៏ម៉េច?

ខ៖ វានឹងវាខ្ជិលចឹងណាបើពេលវាទៅចឹងទៅវាខាននៅឯនេះចឹង។

ក៖ កូនអ៊ុំនឹងគាត់មានឈ្មោះអីគេដែរគាត់នឹង?កូនពៅនឹង

ខ៖ កូនអាពៅនឹងវាមានអាយុជិត៣០ឆ្នាំហើយហឺសៗៗ

ក៖ ហឹស!!

ខ៖ វាមានអាយុបាន២៨ឆ្នាំហើយតែបើអាមួយទៅខាងប្រទេសកូរ៉េនឹងវាមានអាយុឡើង៣០ហើយ។

ក៖ ហើយចឹងគាត់បានទៅយូរដែលហើយចឹងណាអ៊ុំនេស?

ខ៖ គេបានទៅនឹងប្រហែលជាបាន៤ឆ្នាំហើយ។

ក៖ ព្រោះមើលបើថាគាត់មានបានរៀនត្រឹមថ្នាក់ទី១១នឹងហើយទៅគឺគាត់ប្រហែលជាមានអាយុត្រឹមតែ១០ជាងអីនោះទេ ត្រូវទេអ៊ុំ? ព្រោះបើគាតបានរៀនទី១១នឹងហើយទៅ ហើយនឹងពេលនឹងកាលដែលគាត់នឹងបានរៀនថ្នាក់ទី១១នឹងតើគាត់មានអាយុបានប៉ុន្នានឆ្នាំដែរកាលនឹង?

ខ៖ ហឺ!កាលកាលនឹងវាមានអាយុជាងព្រោះអីកាលនឹងវាបានឈប់យូរដែលហើយនឹងកូនប្រុសរបស់ខ្ញុំនឹងនោះ។

ក៖ ចឹងនឹងឥឡូវនឹងគាត់ប្រហែលជាមានអាយុប្រហែលជា២០ទៅ២៥អីនឹងបន្តិចបន្ទួចអីចឹងដែរនឹង?

ខ៖ នឹងហើយ

ក៖ ចាស!ចឹងអ៊ុំមានពាក្យដើម្បីនឹងចង់និយាយជាចុងក្រោយដើម្បីនឹងធ្វើការផ្តាំផ្ញើរដើម្បីនឹងចង់និយាយទៅអ្នកដែលគេបានស្តាប់សំលេងមយនឹងដែលជាសំលេងរបស់អ៊ុំដូចថាក្នុងពេលឥឡូវនឹងអ៊ុំចង់ប្រាប់គេថាជេកៗចឹងណាពីមួយទៅមួយទៀតចឹងតើអ៊ុំមានពាក្យអ្វីដែរឬទេ?

ខ៖ ហឺស!ខ្ញុំវាមិនសូវជាចេះនិយាយដែរទេហេសៗៗៗ។

ក៖ ដូចជាពាក្យដែលអ៊ុំចង់អោយអ្នកជំនាន់ក្រោយទៀតនឹងគាត់បានស្តាប់ហើយគាត់ត្រូវធ្វើយ៉ាងត្រូវធ្វើអីឬក៏មានអ្វីបន្ថែមទៀតឬក៏មានពាក្យអ្វីដែលបានចេញអំពីចិត្តរបស់អ៊ុំផ្ទាល់តែម្តងនឹងណា?

ខ៖ ហឺយ!គិតតែអោយក្មេងជំនាន់ក្រោយនឹងវាបានខំប្រឹងរៀននឹងខំប្រឹងសូត្រទៅហើយរកស៊ីតែទៀងត្រង់ទៅកុំអោយតែដើរខុសច្បាប់ទៅបានហើយ បានហើយទៅហាហា

ក៖ ចាស!!!

ខ៖ ខ្ញុំគ្មានពាក្យពេជ្រអ្វីនោះទេខ្ញុំមិនសូវជាចេះនិយាយផង។

ក៖ អត់ចេះនិយាយទៀតអ៊ុំឡើងនិយាយបានច្រើនហើយប៉ុណ្ណឹងនោះហេសៗ

ខ៖ ហឹសៗ!

ក៖ ចាស!ចឹងជាចុងក្រោយនឹងខ្ញុំសូមអរគុណអ៊ុំច្រើនដែលបានចំណាយពេលដើម្បីនឹងអោយខ្ញុំធ្វើការសំភាសន៏អ៊ុំស្រីនៅជីវៈប្រវត្តិរបស់អ៊ុំ បទពិសោធន៏ដែលអ៊ុំបានធ្លាប់ជួប នឹងព្រមទាំងក្រុមគ្រួសារ ចាសហើយចឹងខ្ញុំសូមការអនុញ្ញាតសំរាប់ការសំភាសន៏មួយនឹងហើយនឹងដើម្បីយកសំលេងមួយនឹងយកទៅដាក់នៅក្នុងខាងវេសាយសាលាBYU នៅខាងសហរដ្ឋអាមេរិកដើម្បីអោយគាត់ធ្វើការចង់ក្រង់ឯសារទុកណាអ៊ុំ ចាសចឹងអរគុណអ៊ុំច្រើនដែលថ្ងៃនេះបានចំណាយពេលដើម្បីនឹងអោយខ្ញុំធ្វើការសំភាសណ៏។ ហើយក៏សូមជូនពរអ៊ុំ

ខ៖ ចាស!!!

ក៖ នៅក្នុងឆ្នាំនេះទាំងសុខភាព ក្រុមគ្រួសារមានសុភមង្គលទាំងអស់គ្នាអ៊ុំ។

ខ៖​ ចាស!ហាហា